**Autorizarea “adunărilor publice”: mitinguri, demonstraţii, manifestaţii, competiţii sportive, procesiuni şi alte evenimente**

Potrivit reglementărilor in vigoare, în speţă,  art. 83 (1) din Legea nr. 215/2001, privind administraţia publică locală, *“primarii şi viceprimarii sectoarelor municipiului Bucureşti funcţionează în condiţiile prevăzute de dispoziţiile prezentei legi pentru primarii şi viceprimarii comunelor şi oraşelor şi îndeplinesc atribuţiile stabilite de lege pentru aceştia[[1]](#footnote-2), cu excepţia celor referitoare la măsurile prevăzute de lege pentru desfăşurarea adunărilor publice, care se exercită numai de primarul general al municipiului Bucureşti”.*

Prevederile susmenţionate se impun a fi coroborate cu dispoziţiile cuprinse în art. 1 din Legea nr. 60/1991 privind organizarea şi desfăşurarea adunărilor publice, potrivit carora, *“adunările publice - mitinguri, demonstraţii, manifestaţii, competiţii sportive, procesiuni şi altele asemenea -, ce urmează să se desfăşoare în pieţe, pe căile publice ori în alte locuri în aer liber, se pot organiza numai după declararea prealabilă prevăzută de prezenta lege”.*

La nivelul Municipiului Bucuresti functioneaza *Comisia de Ordine Publica* careia ii revine competenta de avizare a cererilor de organizare a adunărilor publice, formată din Primarul Municipiului Bucuresti, Secretarul Municipiului Bucuresti, reprezentanţi ai Poliţiei, Jandarmeriei, precum si alte persoane reprezentanţi ai altor institutii publice.

In ceea ce priveste  declararea prealabilă a adunărilor publice, in conformitate cu prevederile art. 6 coroborat cu art. 7 din Legea nr. 60/1991: *“pentru organizarea adunărilor publice, solicitanţii se vor adresa, în scris, primarului unităţii administrativ-teritoriale pe a cărei rază urmează să se desfăşoare adunarea* *si vor depune declaraţia scrisă la primăriile municipale, orăşeneşti sau comunale pe al căror teritoriu acestea urmează să se desfăşoare, cu cel puţin 3 zile înainte de data desfăşurării acestora, în care trebuie să menţioneze denumirea sub care este cunoscut grupul organizator, scopul, locul, data, ora începerii şi durata acţiunii, traseele de afluire şi defluire, numărul aproximativ al participanţilor, persoanele împuternicite să asigure şi să răspundă de măsurile de organizare, serviciile pe care le solicită din partea consiliului local, a poliţiei locale şi jandarmeriei, potrivit modelului prezentat în Anexa de la Legea nr. 60/1991”.*

Anexat la cererea de organizare a adunării publice (competiţie sportiva), solicitantul, la rubrica *“Scopul adunării publice”,* sub forma unui Memoriu Tehnic, trebuie să prezinte în detaliu activităţile Proiectului/Evenimentului, calendarul acţiunilor, rezultatele aşteptate, avantajele acestui proiect/eveniment pentru colectivitatea locală.

Totodată, la rubrica*“Locul adunării publice”,* solicitantul, sub forma unor Planuri de amplasament si situatie la scara „1:500” si “1: 2000”, trebuie să prezinte schiţa evenimentelor care sa contina insemne grafice reprezentand activităţile proiectului/evenimentului, traseele de afluire şi defluire şi perimetrul concret de derulare a acestor activitati.

În cazul in care activităţile Proiectului/Evenimentului urmeaza a se desfasura in parcuri, gradini publice, paduri etc, solicitantul trebuie sa prezinte Actul prin care se acorda permisiunea de ocupare a domeniului public respectiv, documentul eliberat de catre administratorul acelui domeniu public. În acest sens invocam prevederile cuprinse in HCGMB nr. 254/2008, privind administrarea retelei stradale si pietelor publice din Municipiul Bucuresti, cu modificarile si completarile ulterioare, potrivit carora *“Consiliul General al Municipiului Bucuresti, prin Administratia Strazilor, va administra reteaua principala de strazi si pietele publice aferente, iar Consiliile Locale ale Sectoarelor 1-6 vor administra reteaua secundara de strazi si pietele publice aferente in aria carora se afla”.* Facem totodata precizarea ca, prin sintagma “*reteaua principala de strazi”* se are in vedere ansamblul arterelor principale de circulatie afectate circulatiei mijloacelor de transport in comun.

In acest context reglementar se impune sa mentionam si prevederile cuprinse in HCGMB nr. 160/2001 privind administrarea parcurilor, gradinilor publice si zonelor verzi din Municipiul Bucuresti. Potrivit acestui act normativ, se afla in administrarea Consiliului Local al Sectorului 1, prin Administratia Domeniului Public Sector 1, urmatoarele parcuri: “Kiseleff’; ‘Dorobanti” (fost Lupoaica) – C-tin Brancusi; ‘Nicolae Iorga”; ‘Hotel Turist’; “Hotel Nord”; ‘Regina Maria’; ‘Textila’ (Str Siret); “Venus”; “Luigi Cazavillan”; “Constantin Brancusi”; “Bratianu”; “Marasoiu”; “Iuliu Tetrat”; “Automatica”; “Maica Teofana”; “Ciresoaia”; “Izbiceni”; Bazilescu; Parcul (padurea) Baneasa; “Casa presei libere”. Parcurile Cismigiu, Herastrau si Floreasca (Bordei) raman in administrarea Consiliului General al Municipiul Bucuresti prin Administratia Lacuri Parcuri si Agrement Bucuresti.

În sfârşit, anexat la cerere, solicitantul trebuie sa prezinte un *Plan de ordine publica* care va contine rubrici privind numărul aproximativ al participanţilor, persoanele împuternicite să asigure şi să răspundă de măsurile de organizare, serviciile pe care le solicită din partea Consiliului local, a Poliţiei locale şi Jandarmeriei, potrivit modelului prezentat în Anexa de la Legea nr. 60/1991.

Facem totodată precizarea că, în situaţia în care adunările publice - *mitinguri, demonstraţii, manifestaţii, competiţii sportive, procesiuni şi altele asemenea* – urmează a se desfăşura în vecinătatea arterelor de circulaţie ori chiar în spaţiul carosabil, în mod complementar avizului privind ordinea publică, organizatorul va solicita si avizul din punct de vedere al circulaţiei rutiere, astfel incat sa nu fie perturbat traficul rutier si pietonal.

La nivelul Municipiului Bucuresti functioneaza Comisia Tehnică de Circulatie a Municipiului Bucuresti, structura de specialitate aflată în subordinea Primariei Municipiului Bucuresti, a carei componenţă se stabileste prin Dispozitie a Primarului General. Astfel, Comisia este alcatuita dintr-un presedinte, un vicepresedinte, 10 membri (ingineri specialisti - consilieri si inspectori din cadrul Directiei de Transporturi, Drumuri, Sistematizarea Circulaţiei – Primaria Municipiului Bucuresti, comisari ai Brigazii de Politie Rutiera si ai Directiei Politie Rutiera) si 4 specialisti - consultanti in domeniul circulatiei rutiere.

In conformitate cu prevederile Dispozitiei Primarului General nr. 211/2004, cu modificarile si completarile ulterioare, Comisia Tehnica de Circulatie a Municipiului Bucuresti, analizează documentatiile tehnice cu implicatii in desfasurarea circulatiei rutiere sau pietonale si orice solicitare de natura a influenta traficul rutier si pietonal, analizeaza si avizeaza adunările publice - *mitinguri, demonstraţii, manifestaţii, competiţii sportive, procesiuni şi altele asemenea.*

Conform dispoziţiilor normative cuprinse în Procedura PRO-PS/PR-07 privind avizarea evenimentelor care implică eliminarea unor restricţii pentru circulaţia pe drumurile publice a vehiculelor şi/sau a pietonilor, raportate la prevederile art. 4 alin. 1 din Regulamentul de aplicare a OUG nr. 195/2002 privind circulaţia pe drumurile publice, aprobat prin HG nr. 1391/2006, *“este posibilă eliminarea temporară a unor restricţii de circulaţie a vehiculelor pe drumurile publice, pentru evitarea unor blocaje privind traficul rutier, pentru executarea unor lucrări sau desfăşurarea unor evenimente ori protecţia unor sectoare de drum, în condiţiile stabilite de lege”.*

Pentru analizarea documentaţiilor tehnice cu implicaţii în desfasurarea circulatiei rutiere sau pietonale, Comisia Tehnica de Circulatie a Municipiului Bucuresti se întrunește săptămânal și avizează (favorabil sau nu) cererile depuse.

Totodată, potrivit reglementarilor in vigoare, in domeniul fiscal, respectiv, Legea nr. 273/2006 privind finanţele publice locale, in Lista impozitelor, taxelor şi altor venituri ale bugetelor locale, la rubrica “Venituri proprii”, se stabileste ca *“în bugetul propriu al Municipiului Bucureşti se prevad taxe pentru utilizarea bunurilor apartinand domeniului public, autorizarea utilizării acestor bunuri, precum si pentru desfăşurarea de activităţi in spatiul apartinand domeniului public (taxe administrative, eliberări de permise)”.*

De asemenea, în conformitate cu prevederile cuprinse în Anexa nr. 3 pct. 2, lit. “a” la HCGMB nr. 3/29.01.2013, pentru utilizarea temporara a locurilor publice in vederea desfasurarii unor evenimente: spectacole in aer liber, concerte, festivaluri si alte asemenea, se percepe o taxa locala, al carui cuantum difera in functie de suprafata ocupata, astfel: 1.890 lei/zi pentru suprafete de pana la 1.000 mp,inclusiv; 3.675 lei/zi pentru suprafete cuprinse intre 1.001 mp si 5.000 mp inclusiv; 7.350 lei/zi pentru suprafete mai mari de 5000 mp. Totodata, în baza prevederilor cuprinse în Anexa nr. 3 pct. 2, par.2.2.. din HCGMB nr. 3/29.01.2013, taxa se plateste anticipat, la data obtinerii acordului/avizului Primarului General. Modelul declaratiei de impunere privind utilizarea temporară a locurilor publice pentru desfasurarea unor evenimente este prevazuta in Anexa nr. 1.2 la HCGMB nr. 3/29.01.2013, iar incasarea taxei se face conform acestei declaratii. Sumele incasate din taxele pentru utilizarea temporara a locurilor publice pentru desfasurarea unor evenimente, se fac venit la bugetul Municipiului Bucuresti.

Faţă de cele mai sus expuse, pentru autorizarea **“**adunărilor publice”: mitinguri, demonstraţii, manifestaţii, competiţii sportive, procesiuni şi alte evenimente**,** vă îndrumăm să vă adresaţi instituţiei Primarului General al Municipiului Bucureşti, cu sediul în Splaiul Independenţei nr. 291-293, Sector 6 Bucureşti, solicitarea adresata Comisiei de Ordine Publică ori Comisiei de Sistematizare a Circulaţiei, urmând să o depuneţi la Registratura acestei instituţii, la adresa din Bd. Regina Elisabeta, nr. 42.

1. Art. 63 (1) Primarul îndeplineşte următoarele categorii principale de atribuţii: a) atribuţii exercitate în calitate de reprezentant al statului, în condiţiile legii; b) atribuţii referitoare la relaţia cu consiliul local; c) atribuţii referitoare la bugetul local; d) atribuţii privind serviciile publice asigurate cetăţenilor; e) alte atribuţii stabilite prin lege. [↑](#footnote-ref-2)